UNIUNEA NAŢIONALĂ A BAROURILOR DIN ROMÂNIA

***Consiliul Uniunii***

**HOTĂRÂREA nr. 464 /05.06.2019**

*În conformitate cu prevederile art. 17 alin. (1), art. 65 lit. i) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (denumită în continuare Lege), şi ale art. 33 - 37 din Statutul profesiei de avocat, cu modificările şi completările ulterioare (denumit în continuare Statut),*

*Având în vedere prevederile art. 4 din Hotărârea Consiliului UNBR nr. 463/ 05.06.2019 privind organizarea examenului de primire în profesie – sesiunea septembrie 2019,*

*Consiliul U.N.B.R., întrunit în şedinţa din 05 iunie 2019 a dezbătut şi a aprobat măsurile privind repartizarea sumelor încasate cu titlu de „taxă de examen” şi a adoptat următoarea*

**HOTĂRÂRE:**

**Art. 1.** – **(1)** Taxa de examen de 1000 lei, achitată în contul Institutului Naţional pentru Pregătirea şi Perfecţionarea Avocaţilor - I.N.P.P.A. din Bucureşti nr. RO56RNCB0082044172480001 deschis la B.C.R. - Sucursala Unirea - București cu mențiunea „Taxă examen primire în profesie ca avocat stagiar, sesiunea septembrie 2019”, respectiv „Taxă examen primire în profesie ca avocat definitiv, sesiunea septembrie 2019”, se repartizează astfel:

**a) 500 lei** pentru baroul la care se efectuează operaţiunile aferente înscrierii la examen, prin activităţi de secretariat, specifice şi prin acte şi operaţiuni de verificare a actelor ce însoţesc cererea de înscrie re la examen;

**b) 500 lei** pentru I.N.P.P.A., pentru cheltuielile pe care le implică organizarea examenului;

**(2)** Taxa de înscriere la examen se restituie integral candidaţilor retraşi anterior afişării listelor cu rezultatele verificării îndeplinirii condiţiilor de participare la examen pentru respectarea dispoziţiilor art. 14-15 din Statutul profesiei de avocat.

**(3)** Desocotirea finală cu barourile va avea loc cel mai târziu la 7 zile după finalizarea examenului şi soluţionarea eventualelor cereri de restituire a taxelor de examen, în condiţiile prevăzute în Regulamentul de examen.

**Art. 2.** – **(1)** Prezenta Hotărâre se publică pe pagina de web a U.N.B.R. ([www.unbr.ro](http://www.unbr.ro)) și va fi comunicată barourilor, I.N.P.P.A. şi membrilor Consiliului U.N.B.R..

**(2)** I.N.P.P.A. şi barourile vor pune în aplicare dispoziţiile prezentei hotărâri.

*Adoptată azi 05 iunie 2019 în şedinţa Consiliului U.N.B.R. desfăşurată la București.*

**CONSILIUL UNIUNII NAȚIONALE A BAROURILOR DIN ROMÂNIA**